מיכאל גילן

מיכאל גילן (בגרמנית: Michael Gielen; 20 ביולי 1927 – 8 במרץ 2019) היה מנצח ומלחין יהודי-אוסטרי.

ביוגרפיה 
גילן נולד בדרזדן לבמאי יוסף גילן  ולרוז (מבית שטויירמן). רוז, אמו הייתה שחקנית ובאה ממשפחה יהודית מסמביר. גילן ואחיו הוטבלו לנצרות וחיו כקתולים עד עליית הנאצים לשלטון. 

גילן החל בקריירה שלו כפסנתרן בבואנוס איירס ארגנטינה, שם למד אצל ארווין לויכטר, בנגינת מכלול יצירות הפסנתר של שנברג. 

בתקופת עבודתו כמנצח חזרות על האופרה של וינה (1951–1960), ניצח גילן על יצירות מודרניות רבות מחוץ לבית האופרה.

עבודתו האופראית הבאה הייתה כמנצח האופרה המלכותית השוודית (1960 - 1965). בהמשך עבד בבתי האופרה של הולנד ושל פרנקפורט, כמנצח ראשי של תזמורת המוזיאון של פרנקפורט.

הוא היה מנצח ראשי של התזמורת הלאומית של בלגיה (1969–1973), של התזמורת הסימפונית של סינסינטי (1980–1986), וכן של תזמורת הרדיו של דרום-מערב גרמניה (1986 - 1999).

גילן הפגין בקיאות ושליטה בפרטיטורות מודרניות מורכבות, וניצח על ביצועי בכורה של יצירות רבות, ביניהן הרקויאם של ליגטי, "קארה" של שטוקהאוזן ו"רקויאם למשורר צעיר" של ברנד אלואיס צימרמן. כמלחין שכלל את מסורת האסכולה הווינאית השנייה.

מיכאל גילן נפטר ב-8 במרץ 2019.

לקריאה נוספת

קישורים חיצוניים

מנצחים יהודים אוסטרים
מלחינים יהודים אוסטרים
פסנתרנים יהודים אוסטרים
מעוטרי מסדר הכבוד של הרפובליקה הפדרלית של גרמניה
אוסטרים שנולדו ב-1927
אוסטרים שנפטרו ב-2019
זוכי פרס ארנסט פון סימנס